2019 m. vasario 6 d. Bendrojo Teismo (šeštoji kolegija) sprendimasTN / ENISA
(Byla T‑461/17)
„Viešoji tarnyba – Laikinieji tarnautojai – Įdarbinimas – Pranešimas apie laisvą darbo vietą – Skyriaus vadovo pareigos – Įtraukimas į rezervo sąrašą – Pasiūlymo įdarbinti priėmimas – Pasiūlymo įdarbinti atsiėmimas – Įdarbinimo sąlygos – Tinkamumo rekomendacijos – KTĮS 12 straipsnis – Akivaizdi vertinimo klaida – Asmens duomenų tvarkymas – Teisė būti išklausytam – Atsakomybė“
1.      Ieškinys dėl panaikinimo – Pagrindai – Motyvų nebuvimas arba stoka – Pagrindas, kuris skiriasi nuo pagrindo dėl materialaus teisėtumo
(SESV 263 ir 296 straipsniai)
(žr. 40–42 punktus)
2.      Pareigūnai – Laikinieji tarnautojai – Įdarbinimas – Pasiūlymo įdarbinti atsiėmimas po to, kai atrinktasis kandidatas jį priėmė – Įdarbinimo reikalavimų patikrinimas – Darbo sutarties nebuvimas – Leistinumas
(Kitų Europos Sąjungos tarnautojų įdarbinimo sąlygų 12 ir 47 straipsniai)
(žr. 48, 50–52, 58, 59, 61 punktus)
3.      Teismo procesas – Ieškinys – Formos reikalavimai – Ginčo dalyko nustatymas – Pagrindų, kuriais remiamasi, santrauka – Nedviprasmiškai suformuluoti ieškovo reikalavimai
(Teisingumo Teismo statuto 21 straipsnio pirma pastraipa ir 53 straipsnio pirma pastraipa; Bendrojo Teismo procedūros reglamento 76 straipsnio d ir e punktai)
(žr. 64–66 punktus)
4.      Europos Sąjungos institucijos – Fizinių asmenų apsauga tvarkant asmens duomenis – Reglamentas Nr. 45/2001 – Teisėto tvarkymo reikalavimas – Pateisinimo pagrindai – Nekumuliacinis pobūdis
(Europos Parlamento ir Tarybos reglamento Nr. 45/2001 5 straipsnis)
(žr. 78, 79 punktus)
5.      Pareigūnai – Laikinieji tarnautojai – Įdarbinimas – Atrankos procedūros organizavimo tvarkos pasirinkimas ir jos eiga – Sudaryti tarnybos sutartis įgaliotos tarnybos diskrecija – Apimtis
(Kitų Europos Sąjungos tarnautojų įdarbinimo sąlygų 2 straipsnis)
(žr. 83–89, 99 punktus)
6.      Pareigūnų ieškiniai – Pagrindai – Akivaizdi vertinimo klaida – Sąvoka – Įrodinėjimo pareiga
(žr. 90 punktą)
7.      Pagrindinės teisės – „Non bis in idem“ principas – Kriminalinių bausmių ir administracinių nuobaudų skyrimas už tą patį neteisėtą elgesį – Nuobauda nelaikytinas pasiūlymo įdarbinti atsiėmimas – Minėto principo pažeidimas – Nebuvimas
(Europos Sąjungos pagrindinių teisių chartijos 50 straipsnis)
(žr. 103 punktą)
8.      Pareigūnai – Laikinieji tarnautojai – Pasiūlymo įdarbinti atsiėmimas vykstant įdarbinimo procedūrai – Teisė būti išklausytam – Apimtis – Pažeidimas – Nebuvimas
(Europos Sąjungos pagrindinių teisių chartijos 41 straipsnio 2 dalies a punktas)
(žr. 111–114 punktus)
9.      Pareigūnų ieškiniai – Su ieškiniu dėl panaikinimo tiesiogiai susijęs prašymas atlyginti žalą – Prašymo dėl panaikinimo atmetimas, dėl kurio atmetamas prašymas atlyginti žalą
(Pareigūnų tarnybos nuostatų 90 ir 91 straipsniai)
(žr. 123 punktą)
Dalykas
SESV 270 straipsniu grindžiamas prašymas, pirma, panaikinti 2016 m. lapkričio 25 d. ENISA sprendimą atsiimti pasiūlymą įdarbinti ieškovą Administracinių tarnybų skyriaus vadovu, 2017 m. balandžio 20 d. sprendimą atmesti ieškovo skundą ir, antra, priteisti iš ENISA ieškovui turtinės ir neturtinės žalos, kurią jis tariamai patyrė dėl neteisėto šio pasiūlymo atsiėmimo, atlyginimą.
Rezoliucinė dalis
1.
Atmesti ieškinį.
2.
Priteisti iš TN bylinėjimosi išlaidas.